Държавен вестник, бр. 19, 2022 г., стр. 21

БРОЙ  19	
Д Ъ Р Ж А В Е Н  В Е С Т Н И К 	
СТР.  21  
Чл. 69. Пусковите устройства на електро­
двигателите трябва да имат защита срещу 
самоволно включване или повторно подаване 
на напрежение в мрежата, прекъснато по 
някакъв повод.
Чл. 70. Не се допуска работа с електро­
телфери, чиито пускови устройства са мокри 
или неизправни.
Чл. 71. Снемането, подмяната, премест­
ването и поставянето на детайли над 16 kg 
се извършва с помощта на подемни машини.
Чл. 72. Повдигателните съоръжения (мака­
ри, лебедки, скрипци и др.) трябва да издържат 
на динамично повдиганите или спусканите 
товари.
Чл. 73. За преминаване над тръбопроводи 
и транспортни ленти или други съоръжения 
се изграждат преходни мостове с парапети.
Чл. 74. Подвижните стълби за обслужване 
на места на височина над 2,5 m трябва да са 
здрави и защитени срещу подхлъзване, като 
в долната си част да имат накрайници от 
каучук или друг предпазващ от подхлъзване 
материал в зависимост от пода, върху който 
ще се поставят.
Чл. 75. Не се допуска връзването на въжета 
и съоръжения за вдигане на окачени товари.
Чл. 76. Не се допуска ремонтирането на 
пневматични инструменти и въздухопроводи, 
ако предварително не е прекратено подаването 
на въздух и налягането в тях не е изравнено 
с атмосферното.
Чл. 77. Машините и съоръженията се пус­
кат, спират и обслужват само от работници, 
упълномощени от работодателя. При необхо­
димост тези дейности могат да се извършват 
и от други лица, след като по надлежния 
ред се инструктират и получат указания от 
прекия ръководител. Той е длъжен предвари­
телно да уведоми титулярите на съответните 
работни места. 
Чл. 78. Работата със секачи, инструменти и 
машини, при която има опасност от хвърчащи 
късове и предмети, се извършва със защитни 
очила или лицеви щитове.
Чл. 79. При извършване на огневи и зава­
ръчни работи (газозаваръчни или електроза­
варъчни) се спазват изискванията за пожар­
ната безопасност, регламентирани в Наредба 
№ 8121з-647 от 2014 г. за правилата и нормите 
за пожарна безопасност при експлоатация 
на обектите (ДВ, бр. 89 от 2014 г.) и Наредба 
№ Iз-1971 от 2009 г. за строително-технически 
правила и норми за осигуряване на безопасност 
при пожар (ДВ, бр. 96 от 2009 г.). 
Чл. 80. При отваряне на люкове, врати, 
капаци и други, през които има опасност да 
избият газове, агресивни течности и други 
материали, предварително се дренират, за­
дължително се използват защитни облекла, 
очила или екрани и се спазват утвърдените 
инструкции.
Чл. 81. Не се допуска пресичането на 
релсовия път на реверсивните ленти, когато 
не е изключено напрежението към техните 
двигатели. 
Чл. 82. Не се допуска стъпването върху 
транспортните ленти, прескачането им или 
преминаването под тях. Преминаването над 
или под транспортните ленти става само 
по изградени мостове или по обезопасени 
коридори. 
Чл. 83. (1) Въртящите се части на гуме­
но-транспортните ленти, както и всички ме­
ханизми, които създават риск от механична 
опасност, се обезопасяват с предпазни заграж­
дения, недопускащи достъпа до опасните зони. 
Не се допуска отстраняването на предпазните 
заграждения, освен в случаите при ремонт 
и почистване, след което задължително се 
монтират отново. 
(2) Гумено-транспортните ленти трябва 
да бъдат снабдени с устройства за аварийно 
спиране, разположени от двете страни на 
линейната конструкция на подходящо раз­
стояние. На всеки работен пост в зависимост 
от съществуващите опасности трябва да има 
командно устройство, което да може сигурно 
да спре цялото работно оборудване или негова 
определена част. 
Чл. 84. Всички открити работни площадки 
с височина над 0,5 m и шахти, канали и дру­
ги отвори, които нямат капаци, стълби към 
площадките, в т.ч. вертикални или с наклон 
над 75° спрямо хоризонта, се означават със
съответните знаци за безопасност, обезопася­
ват се и се ограждат с предпазни заграждения.
Чл. 85. Нагорещени предмети или съо­
ръжения се оставят само на определени и 
маркирани за тях места при спазване на не­
обходимите противопожарни мерки.
Чл. 86. Не се допуска потапянето на влаж­
ни или студени предмети и инструменти в 
разтопени метали, шлаки и шейни, както и 
изливането на разтопени метали във вода 
или охлаждането им с вода поради опасност 
от експлозия. Формите, в които се изливат 
метали или поставят горещи материали, 
трябва да са сухи. 
Чл. 87. Бункерите за материали, върху 
чиято горна част се налага да се стъпва, се 
покриват с метални решетки с отвори не по-
големи от 300 × 300 mm.
Чл. 88. Работата в затворени съдове (тръбо­
проводи, бункери, пещи, шахти, резервоари и 
др.), вкл. ремонтни дейности, се извършва по 
ред и условия, писмено определени от работо­
дателя, като се спазват следните изисквания:
1. преди започването на работа прекият 
ръководител инструктира цялата работна 
група, като я запознава с характера и реда на 
работата, и определя отговорник/ръководител; 
в изключителни случаи (при отсъствие на 
началника на цеха или заместника му) посо­